OpenLLM-France/wikimedia huggingface dataset:
# The Butcher Boy (1997ko filma)

The Butcher Boy (euskaraz Mutil Sarraskigilea), 1997ko Neil Jordan irlandar zinema zuzendariak zuzendutako tragikomedia film bat da. Patrick McCabe irlandar idazlearen 1992ko izenburu berdineko eleberrian oinarritua dago. Stephen Rea, Fiona Shaw eta Eamonn Owens aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1960ko hamarkadaren hasiera, Irlandako Clones udalerria. Francie Brady (Eamonn Owens) irudimen handiko 12 urteko mutikoa da, baina bere etxeko giro kaxkarra eta gurasoek bere griña eta amets guztiak zapuzten dituzte. Inguratzen duen giro ilunari aurka eginez, eta aita alkoholiko (Stephen Rea) eta depresiodun ama (Aisling O'Sullivan) batekin batera bizi dela, Francis etsi-etsian bere eguneroko bizimodua ahazteko babesleku bat topatzen saiatuko da.

## Aktoreak

* Eamonn Owens: Francie Brady
* Stephen Rea: Benny Brady (Aitatxo) / Francie heldua (krediturik gabe)
* Fiona Shaw: Nugent andrea
* Andrew Fullerton: Phillip Nugent
* Aisling O'Sullivan: Annie Brady (Amatxo)
* Alan Boyle: Joe Purcell
* Seán McGinley: Sarjentua
* Ian Hart: Osaba Alo
* Brendan Gleeson: Aita Bubbles
* Milo O'Shea: Aita Sullivan
* Sinéad O'Connor: Ama Birjina / Colleen
* Gina Moxley: Mary
* John Kavanagh: Boyd doktorea
* Niall Buggy: Aita Dom

## Kanpo estekak

* IMDBko fitxa irakurgai (Ingelesez)
* Datuak: Q14899273
# The Cabin in the Woods

The Cabin in the Woods (euskaraz Etxola Basoan) 2012ko Drew Goddard estatubatuar zinema zuzendariak zuzendu, Joss Whedon ekoizleak ekoitzi, eta bien artean idatzitako beldurrezko komedia film bat da. Kristen Connolly, Chris Hemsworth, Anna Hutchison, Fran Kranz, Jesse Williams, Richard Jenkins eta Bradley Whitford aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB. Dana (Kristen Connolly), Curt (Chris Hemsworth), Jules (Anna Hutchison), Marty (Fran Kranz) eta Holden (Jesse Williams) baso eta mendi artean zibilizaziotik guztiz isolatua dagoen etxola batean asteburu pasa bat egiteko asmoa dute Unibertsitateko bost ikasle dira. Etxolaren sotoan objektu arraro sail bat topatuko dituzte, tartean, bertan bizi izan zen familia bitxiaren berri ematen duen egutegia.

## Aktoreak

* Kristen Connolly: Dana Polk
* Chris Hemsworth: Curt Vaughan
* Anna Hutchison: Jules Louden
* Fran Kranz: Marty Mikalski
* Jesse Williams: Holden McCrea
* Richard Jenkins: Gary Sitterson
* Bradley Whitford: Steve Hadley
* Brian J. White: Daniel Truman
* Amy Acker: Wendy Lin
* Sigourney Weaver: Zuzendaria
* Tim de Zarn: Mordecai
* Jodelle Ferland: Patience Buckner
* Matt Drake: Judah Buckner
* Dan Payne: Mathew Buckner
* Dan Shea: Father Buckner
* Maya Massar: Ama Buckner
* Tom Lenk: Ronald
* Greg Zach: Fornicus, Bondage eta Atsekabearen Jauna

## Kanpo estekak

* IMDBko fitxa irakurgai (Ingelesez)
* Datuak: Q45394
* Multimedia: The Cabin in the Woods / Q45394
# Tautomero

Tautomero esaten zaio funtzio-taldearen posizioan bakarrik desberdintzen diren bi isomeroetako bakoitzari. Bi formen artean oreka kimikoa egoten da. Tautomeria esaten zaio fenomenoari. Amino azidoen eta azido nukleikoen kasuan inportantea da tautomeria.
Tautomeria ez da mesomeriarekin nahastu behar zeinetan molekula bat hainbat formula erresonatzaileen bidez deskribatzen den.

## Prototropia

Prototropia tautomeriaren formarik arruntena da eta protoi baten birkokatzeri lotzen zaio. Azidoek eta baseek kataliza dezakete erreakzioa. Glukosarena adibide egokia da existi daitekeelako bai eraztun moduan eta baita kate moduan ere, hots, bi tautomero osatuz, hidrogeno-atomo baten migrazioari esker.

## Zeto-enol tautomeria

Hau tautomeria guztien artean ezagunena da. Enolak eratzen dira zetonetan hidrogeno-atomo batek migratu egiten duelako karbonilo taldearen oxigenora.
Oreka bat izaten da non zeto forma nagusia izaten den, nahiz eta tautomero bien proportzioa bakoitzaren egonkortasun erlatiboaren mende dagoen. Molekula arteko hidrogeno-zubiak eratu ahal izateak edo lotura bikoitz konjugatuak eratzeko aukerak enol formarantz eramaten du oreka.

## Balentzia-tautomeria

Balentzia-tautomerian lotura bakun eta bikoitzak etengabe apurtzen eta eratzen dira eta ez dago ez talde ezta atomo migraziorik.
Bentzeno oxidoaren eta oxepinaren artekoa horren adibideetako bat da.

## Erreferentziak

* ↑ Tautomerism : concepts and applications in science and technology. Wiley-VCH 2016 ISBN 978-3-527-69571-3. PMC 945582922. (Noiz kontsultatua: 2021-04-22).
* ↑ «ZT Hiztegi Berria» zthiztegia.elhuyar.eus (Noiz kontsultatua: 2021-04-22).
* ↑ Mestres i Quadreny, Ramon. (1980). Kimika organikoa: konposatu organikoen erreakzioak eta egitura. UEU, 61 or..
* ↑ Anakabe, Eneritz & Arrasate,, Sonia. (2012). Kimika organikoa. EHU, 113 or. ISBN 978-84-9860-672-0..
* ↑ «ZT Hiztegi Berria» zthiztegia.elhuyar.eus (Noiz kontsultatua: 2021-04-22).
* ↑ Chemistry (IUPAC), The International Union of Pure and Applied. «IUPAC - valence tautomerization (V06591)» goldbook.iupac.org (Noiz kontsultatua: 2021-04-22).

## Kanpo estekak

* Datuak: Q334640
* Multimedia: Tautomerism / Q334640
# Tautvydas Šležas

Tautvydas Šležas (Kaunas, 1990eko martxoaren 31 -) Lituaniako saskibaloi jokalaria da, ACBko Bilbao Basket taldean ibilitakoa.

## Klubak

* Bremena-KTU (2006–2008)
* Lietuvos Rytas (2008–2009)
* BC Perlas (2009-2011)
* CB Juventus (2011-2012)
* BC Prienai (2013)
* BC Dzūkija (2013–2014)
* BSC Raiffeisen Panthers Fürstenfeld (2014-2015)
* Cáceres Ciudad del Baloncesto (2015-2016)
* Bilbao Basket (2016-)

## Erreferentziak

* ↑ feb.es
* Datuak: Q7688975
* Multimedia: Tautvydas Šležas / Q7688975
# Tautologia (erretorika)

Errepikatzen den definizioa, identitate printzipioan oinarritua. Proposizio-logikan, tautologia ondo eratutako formula bat da, benetakoa dena edozein interpretaziotarako, hau da, formula atomikoei egia-balioak esleitzeko. Erretorikan, tautologia (ταυτολογία-a grezieraren|grekoaren, bera esatea) baieztapen begi bistako, huts edo erredundantea da. Modu desberdinetan adierazitako pentsamenduaren errepikapena da. Errepikapen alfer eta biziotsua inoiz har diezaioke.
Adibidez: “Ama beti da ama”. Tautologia, gehienetan, diafora batekin doa, bereziki funtzio predikatiboa duenean.
Egia-taula bat eraikitzea metodo eraginkorra da edozein formula tautologia den ala ez zehazteko.

## Egia-taula

   Artikulu printzipala: Egia-taula
Logika proposizionaleko sistema batean, interpretazio bat esaldi bakoitzari esleitzen zaion egiazko (egia ala gezurra) balioa litzateke. Badakigu, tautologia bat formula bat dela, zeinetan edozein esaldi aukeratuz gero egia itzuliko digun beti, beraz, tautologia bat identifikatzeko orduan nahikoa dugu formula horren aukera guztien interpretazioa egitea, eta emaitza guztiak egia diren ala ez ikustea. Horretarako egia-taulak erabiltzen dira. Esaterako, kontsidera dezagun p ∧ q formula. Atal bakoitzari bi balore posibleetako bat eslei dakiokenez 2$^2$ = 4 egiazko baloreen konbinazio posible daude. Hau da, lau interpretazio ditugu: biak egiazkoak izan daitezke, p egia eta q gezurra izan daiteke, p gezurra eta q egia izan daiteke edo biak gezurrak izan daitezke. Hori taula sinple batekin adieraz daiteke:
| p | q |
| E | E |
| E | G |
| G | E |
| G | G |
Interpretazio bakoitzarentzako p ∧ q formularen balioa kalkula daiteke, eta hau ere egia-taula baten bidez adieraztea sinplea litzateke:
| p | q | p ∧ q |
| E | E | E |
| E | G | G |
| G | E | G |
| G | G | G |
Hori izango litzateke p ∧ q formularen egia-taula. Ikus daitekeen bezala bi atalak egia direnean baino ez da egia formularen balioa. Tautologia bat lortzeko formularen interpretazio guztiak egia izan beharko lukete, beraz p ∧ q ez da tautologia bat. Bestalde, hurrengo taulan ikusten den formula tautologia bat litzateke:
| p | q | p ∧ q | (p ∧ q) $\rightarrow$ p |
| E | E | E | E |
| E | G | G | E |
| G | E | G | E |
| G | G | G | E |
Edozein formulak n esaldi baditu, orduan 2$^n$ interpretazio posible izango ditu. Horregatik egia-taulak handiegiak izan daitezke. Hala ere, logika proposizionalak formula infinituki luzeak onartzen ez dituen heinean, interpretazio posible kopurua finitua izango da, eta beraz beti izango da posible formula baten egia taula egitean, formula tautologia bat den ala ez identifikatzea.

## Kanpo estekak

* Datuak: Q841606
# Tauzia (Bordeleko tranbia)

Tauzia Bordeleko tranbiaren geltoki bat da, Bordele udalerrian dago.

## Kokapena

C linea (Bordeleko tranbia) :
D linea (Bordeleko tranbia) :
* Datuak: Q7604308
# Synodus

Synodus Synodontidae familiako arrain genero bat da.

## Espezieak

Gaur egun 45 espezie ezagutzen dira:
* Synodus binotatus L. P. Schultz, 1953
* Synodus bondi Fowler, 1939,
* Synodus capricornis Cressey & J. E. Randall, 1978
* Synodus dermatogenys Fowler, 1912
* Synodus doaki B. C. Russell & Cressey, 1979
* Synodus evermanni D. S. Jordan & Bollman, 1890
* Synodus falcatus Waples & J. E. Randall, 1988
* Synodus fasciapelvicus J. E. Randall, 2009
* Synodus foetens (Linnaeus, 1766)
* Synodus fuscus S. Tanaka (I), 1917
* Synodus gibbsi Cressey, 1981
* Synodus hoshinonis S. Tanaka (I), 1917
* Synodus indicus (F. Day, 1873)
* Synodus intermedius (Spix & Agassiz, 1829)
* Synodus isolatus J. E. Randall, 2009
* Synodus jaculum B. C. Russell & Cressey, 1979
* Synodus janus Waples & J. E. Randall, 1988
* Synodus kaianus (Günther, 1880)
* Synodus lacertinus C. H. Gilbert, 1890
* Synodus lobeli Waples & J. E. Randall, 1988 (Lobel's lizardfish)
* Synodus lucioceps (Ayres, 1855)
* Synodus macrocephalus Cressey, 1981
* Synodus macrops S. Tanaka (I), 1917
* Synodus macrostigmus Frable, Luther & C. C. Baldwin, 2013
* Synodus marchenae Hildebrand, 1946
* Synodus mundyi J. E. Randall, 2009
* Synodus oculeus Cressey, 1981
* Synodus orientalis J. E. Randall & Pyle, 2008
* Synodus poeyi D. S. Jordan, 1887
* Synodus pylei J. E. Randall, 2009
* Synodus randalli Cressey, 1981
* Synodus rubromarmoratus B. C. Russell & Cressey, 1979
* Synodus sageneus Waite, 1905
* Synodus sanguineus J. E. Randall, 2009
* Synodus saurus (Linnaeus, 1758)
* Synodus scituliceps D. S. Jordan & C. H. Gilbert, 1882
* Synodus sechurae Hildebrand, 1946
* Synodus similis McCulloch, 1921
* Synodus synodus (Linnaeus, 1758)
* Synodus taiwanensis J. P. Chen, H. C. Ho & K. T. Shao, 2007
* Synodus tectus Cressey, 1981
* Synodus ulae L. P. Schultz, 1953
* Synodus usitatus Cressey, 1981
* Synodus variegatus (Lacépède, 1803)
* Synodus vityazi H. C. Ho, Prokofiev & K. T. Shao, 2010

## Erreferentziak

* 1 2 3 Frable, B.W., Baldwin, C.C., Luther, B.M. & Weigt, L.A. (2013): A new species of western Atlantic lizardfish (Teleostei: Synodontidae: Synodus) and resurrection of Synodus bondi Fowler, 1939, as a valid species from the Caribbean with redescriptions of S. bondi, S. foetens (Linnaeus, 1766), and S. intermedius (Agassiz, 1829). Fishery Bulletin, 111 (2): 122-146.

## Kanpo estekak

* Datuak: Q2233039
* Multimedia: Synodus / Q2233039
* Espezieak: Synodus
# Thomas Wyatt

Sir Thomas Wyatt (Allington Castle, Kent, Ingalaterra, 1503 - Sherborne, Dorset, Ingalaterra, 1542ko urriaren 11) ingeles poeta eta diplomatikoa izan zen.

## Biografia

Henrike VII. eta Henrike VIII.aren aholkulari baten semea zen; bera ere diplomatiko izan zen Parisen eta Erroman. Ana Bolenaren auzia zela eta (senitartekoa zuena), atxilo hartu eta espetxean egon zen. Ingeles poesian sonetoa sartu zuen; bere poesia gehienak Tottel´s miscellany (1557) bilduman jaso zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314325
* Multimedia: Thomas Wyatt / Q314325
# Thomas Young

Thomas Young (Milverton, 1773ko ekainaren 13a - Londres, 1829ko maiatzaren 10a) britainiar sendagile, zientzialari eta arkeologoa. Medikuntza, arkeologia eta fisikako lanak egin zituen, batik bat. Begiko kristalinoaren egokitzeko ahalmena aurkitu zuen eta koloreen ikusmenaren teoria bat eratu zuen; argi-izpien interferentziari eta difrakzioari buruzko lanak egin zituen, uhinen teorian eragin handia izan zutenak; elastikotasunari buruzko ikerketak ere egin zituen.
Kultura handiko gizona zen; grekoz, latinez, alemanez, arabieraz eta persieraz bazekien, eta ezagupen horiei esker arkeologiako lanak egin ahal izan zituen (Jean-François Champollionekin batera Rosetta harria eta Egiptoko hieroglifoak irakurri zituen).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Thomas konderria

Thomas konderria honako konderrietako baten izena izan daiteke:
* Thomas konderria (Georgia)
* Thomas konderria (Kansas)
* Thomas konderria (Nebraska)
# Thomas konderria (Georgia)

Thomas konderria (ingelesez: Thomas County) Georgiako konderri bat da, Ameriketako Estatu Batuetan. Hiriburua Thomasville da. 2010eko zentsuaren arabera 44.720 biztanle zituen, Thomas kilometro koadroko azaleran.

## Geografia

Thomas konderriak 1.430,24 kilometro koadro ditu. Horietatik 19,74 ura dira. Beste 1.410,5 lurra dira. Biztanleria dentsitatea 0,03 da.

## Demografia

2010eko zentsoan bizi ziren 44.720 pertsonetatik 27.356 txuriak edo hispanoak dira. Horietatik hispano edo latino kategorian 1.275 dira. 16.416 beltzak edo afroamerikarrak. 166 amerikar natiboak ziren eta 7 Hawaii edo Pazifikoko irletako natiboak. 306 asiarrak ziren. Bestelako arraza bat kategorian 49 biztanle daude. Bukatzeko euren burua arraza bat baino gehiagotan 420 pertsonek kokatzen zuten.

### Biztanleria piramidea
## Kanpo estekak

* Datuak: Q498327
* Multimedia: Thomas County, Georgia / Q498327
# Thomas konderria (Nebraska)

Thomas konderria (ingelesez: Thomas County) Nebraskako konderri bat da, Ameriketako Estatu Batuetan. Hiriburua Thedford da. 2010eko zentsuaren arabera 647 biztanle zituen, Thomas kilometro koadroko azaleran.

## Geografia

Thomas konderriak 1.849,3 kilometro koadro ditu. Horietatik 2,03 ura dira. Beste 1.847,27 lurra dira. Biztanleria dentsitatea 0,35 da.

## Demografia

2010eko zentsoan bizi ziren 647 pertsonetatik 641 txuriak edo hispanoak dira. Horietatik hispano edo latino kategorian 12 dira. 1 beltzak edo afroamerikarrak. 1 amerikar natiboak ziren eta 0 Hawaii edo Pazifikoko irletako natiboak. 2 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 2 pertsonek kokatzen zuten.

### Biztanleria piramidea
## Kanpo estekak

* Datuak: Q489711
* Multimedia: Thomas County, Nebraska / Q489711
# Thomas Wolfe

Thomas Clayton Wolfe (Asheville, Ipar Carolina, AEB, 1900ko urriaren 3a - Baltimore, Maryland, AEB, 1938ko irailaren 15a) Estatu Batuetako idazlea izan zen.

## Biografia

Ipar Carolinako eta Harvardeko unibertsitateetan egin zituen ikasketak. Aldi batez Europan izan ondoren, Estatu Batuetara itzuli eta New Yorkeko Unibertsitatean irakasle izan zen.
Estatu Batuetako literatur lan autobiografiko oparoenetakoa dira haren lau eleberri nagusiak: Look Homeward, Angel (1929, Aingeru, begira etxerantz); Of Time and the River (1935, Denbora eta ibaia); The Web and the Rock (1939, Ehuna eta harria); eta You Can´t go Home Again (1940, Ezin zarete berriro itzuli). Eleberriotako pertsonaia idazlea bera da, eta heroiaren eta gizartearen arteko eztabaida dute oinarri.
Antzerkirako lanak ere idatzi ditu: The Return of Buck Gavin (1926, Buck Gavin-en itzulera) eta Mannherhouse (1948).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314256
* Multimedia: Thomas Wolfe / Q314256
# Thomas Wolsey

Thomas Wolsey (Ipswich, Suffolk, 1473ko martxoa - Leicester, Leicestershire, 1530eko azaroaren 29a) ingeles elizgizona eta politikaria izan zen.
1514an Yorkeko artzapezpiku izendatu zuten, eta handik urtebetera, Henrike VIII.aren kardinal eta lord-kantzelari. Eragin handia izan zuen Henrike VIII.a erregearengan, eta horrenbestez, Ingalaterrako politikako buruzagietako bat izan zen. Henrike VIII.aren alde agertu zen hark Katalina Aragoikoarengandik bereizi nahi izan zuenean, baina ez zuen lortu Aita Santuak bereizkuntza hori onar zezan. Ondorioz, kargutik kendu eta Thomas More izendatu zuten haren ondorengo (1529).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q206512
* Multimedia: Thomas Wolsey / Q206512
# Thomas l'imposteur (filma)

Thomas l'imposteur 1965eko Georges Franju frantziar zinema zuzendariaren filma da, Jean Cocteauren izen bereko eleberrian oinarrituta.

## Argumentua

Oharra: Atal honek istorio osoa edo amaiera argitzen du.
Lehen Mundu Gerran zehar Paris alemaniarren esku erortzear dago. Bormes printzesak zaurituen konboi bat antolatuko du haiek hiritik atera eta bere villan zaintzeko. Nolanahi ere, agintariek ez diete behar duten baimena emango.

## Aktoreak

* Fabrice Rouleau : Thomas
* Emmanuelle Riva : Bormes printzesa
* Jean Servais : Pesquel-Duport
* Sophie Darès : Henriette
* Michel Vitold : Vernes doktorea
* Rosy Varte : Mme Valiche
* Hélène Dieudonné : Thomasen izeko
* Édith Scob : erizaina

## Erreferentziak

* ↑ www.sansebastianfestival.com

## Kanpo estekak

* Datuak: Q3525728
# Thomas konderria (Kansas)

Thomas konderria (ingelesez: Thomas County) Kansasko konderri bat da, Ameriketako Estatu Batuetan. Hiriburua Colby da. 2010eko zentsuaren arabera 7.900 biztanle zituen, Thomas kilometro koadroko azaleran.

## Geografia

Thomas konderriak 2.783,71 kilometro koadro ditu. Horietatik 0,29 ura dira. Beste 2.783,43 lurra dira. Biztanleria dentsitatea 2,84 da.

## Demografia

2010eko zentsoan bizi ziren 7.900 pertsonetatik 7.706 txuriak edo hispanoak dira. Horietatik hispano edo latino kategorian 370 dira. 47 beltzak edo afroamerikarrak. 24 amerikar natiboak ziren eta 6 Hawaii edo Pazifikoko irletako natiboak. 38 asiarrak ziren. Bestelako arraza bat kategorian 12 biztanle daude. Bukatzeko euren burua arraza bat baino gehiagotan 67 pertsonek kokatzen zuten.

### Biztanleria piramidea
## Kanpo estekak

* Datuak: Q374452
* Multimedia: Thomas County, Kansas / Q374452
# Thomasboro (Illinois)

Thomasboro Illinoiseko herri bat da. Champaign konderrian kokatua dago. 2010ean 1.126 biztanle zituen, 2,60 kilometro koadrotan banatuta.

## Ikus, gainera

* Champaign konderria

## Kanpo estekak

* Datuak: Q2671943
# Thrasher (Neil Young)

Thrasher (euskaraz Eultzilari) 1979an Neil Young kanadiar abeslari eta musikariak Rust Never Sleeps diskoaren barnean plazaratu zuen abesti bat da.

## Kanpo estekak

* Neil Young musikaria Thrasher abestia zuzenean abestuz (Ingelesez)
* Datuak: Q12267980
# Thrain I.a

Tolkienen legendariumean, Thrain I.a, Durinen etxeko nano bat da, Nain I.aren semea, Eguzkiaren Hirugarren Aroko 1934an jaio zena, Moria edo Khazad-dûmen.
Moriako azken errege nanoa izan zela esan daiteke, bere aita, Eguzkiaren Hirugarren Aroko 1981ean, Hithaeglirreko nanoen mantsioan orkoen eta balrogaren esku hil zenean, tronua hartu eta bere herriko gainontzekoak bildu baitzituen, erbesterantz gidatuz.
1999an, iparralderantz abiatu eta Ereborren ezarri zen, Nanoen Mendi Azpiko Erresuma sortuz. Han hasi zituen metal preziatuen ateratze eta zulatze lanak, eta merkataritza txiki bat hasi zuen Iparraldeko Gizonekin, garai hartan, hiri txiki bat zena, bere aurrekoek Eguzkiaren Bigarren Aroan egin zuten bezala.
Han aurkitu zuen Arkaren Harria, Ereborreko nanoen ikur izango dena. Hirugarren Aroko 2190ean hil zen, eta, bere oinordekoa, bere seme Thorin I.a izan zen.
# Thrash metalaren lau handiak

Thrash metalaren lau handiak, ingelesez The Big Four of Thrash Metal, 1980ko hamarkadako heavy metal musikaren thrash metal azpigeneroan mundu mailan lau talde nagusi bezala jotzen zirenek osatutako multzoa deitzeko izendapena da. Lau talde hauek Metallica, Megadeth, Slayer eta Anthrax dira.
* Metallica
* Megadeth
* Slayer
* Anthrax

## Kanpo estekak

* Datuak: Q15143003
# Thrapston

Thrapston, Ingalaterrako erdialdean dagoen udalerri bat da, Northamptonshire konderrian.
2021ean 7.238 biztanle zituen.
* Datuak: Q784389
* Multimedia: Thrapston / Q784389
# Thrasops

Thrasops Colubridae familiako narrasti genero bat da. Afrikan bizi dira.

## Espezieak

* Thrasops flavigularis (Hallowell, 1852)
* Thrasops jacksonii Günther, 1895
* Thrasops occidentalis Parker, 1940
* Thrasops schmidti Loveridge, 1936

## Kanpo estekak

* Datuak: Q543607
* Espezieak: Thrasops
# Thrall (Texas)

Thrall Texasko hiri bat da. Williamson konderrian kokatua dago. 2010ean 839 biztanle zituen, 1,09 kilometro koadrotan banatuta.

## Ikus, gainera

* Williamson konderria

## Kanpo estekak

* Datuak: Q981691
* Multimedia: Thrall, Texas / Q981691
# Sýkořice

Sýkořice Txekiar Errepublikako udalerri bat da. 524 biztanle ditu eta 15,85 kilometro koadroko azalera. Rakovníkeko barrutian dago.

## Kanpo estekak

* Datuak: Q2152080
* Multimedia: Sýkořice / Q2152080
# Sādhu

Hinduismoan, sādhu bat (sanskritoz: साधु, sādhu, "ona, pertsona ona, santua") pertsona santu edo aszetiko bat da. Sādhu gehienak yogiak dira, baina yogi guztiak ez dira sādhuak. Sādhu baten helburu bakarra bizitzan mokṣa edo askatzea lortzea da, bizitzaren etapak edo aśramaren laugarren eta azken helburua. Horretarako meditazioa eta brahmanaren kontenplazioa egiten dute. Askotan azafran koloreko arropak daramatzate, sanyāsa edo errenuntzia adierazten. Bizitzeko modu hau gizon zein emakumeek egiten dute, baina emakumeentzat sādhvī hitza (साध्वी) erabiltzen da. 2014an emakumez bakarrik ostutako sadhu talde bat edo akhada bat sortu zen lehen aldiz.

## Galeria

* Sadhu

## Kanpo estekak

* "Sadhuak. Indian santu", Naiz.eus, 2022/03/07.
* Datuak: Q654776
* Multimedia: Sadhus / Q654776